חיים נפתלי הרץ היילפרין

הרב חיים נפתלי הרץ היילפרין (ה'תר"א, 1841; מינסק, האימפריה הרוסית – ו' באייר ה'תרע"ט, 6 במאי 1919; ביאליסטוק, פולין), היה רב ופוסק הלכה ליטאי, שכיהן כרב וראב"ד בביאליסטוק. בנו יחידו, תלמידו וממלא מקומו של אביו, הרב רפאל יום טוב ליפמן הלפרין, רבה של ביאליסטוק, מחבר עונג יום טוב, ומינה גולדא בת ר' יוסף ממינסק. קיבל תורה מאביו "שהיה רבו המובהק להלכה ולמעשה". נישא לבאדנה רחל בת ר' דוד טייטלבוים ממזריטש, מחבר דבש תמר. שימש כרב ומורה הוראה בביאליסטוק יותר מחמישים שנה, והיה אהוב על כל שדרות הקהילה, בייחוד פשוטי העם. לאחר פטירת הרב שמואל מוהליבר בשנת תרנ"ח, 1898, התמנה רחנ"ה כראב"ד בביאליסטוק. הוציא לאור את ספרי אביו: שו"ת עונג יום טוב (וילנא תר"ם, 1880), וספר עונג יום טוב על דרוש (פיעטרקוב תרס"ו, 1906). בשערי הספרים: "הובא לבית הדפוס על ידי בנו ותלמידו". רחנ"ה נפטר ביום ו' באייר תרע"ט, 6 במאי 1919, ונקבר בבית הקברות החדש בַּגָנוֹבְקֶה בביאליסטוק. על מצבתו נכתב בין השאר: "גאון צדיק ועניו, שלשלת היוחסין, גאון ההוראה, פאר הדור והדרו, אריאל המידות חותם האמת סמל הצניעות והאצילות, פי חכם חן הרעיף טל תחיה לקשי יום ולעלובי נפש, לבו הטהור מקור אהבה רחמים וחסד לעמו ולכל נברא, כששים שנה רעה עדתו בנחת ובמישור, כמלאך אלוהים התהלך בתוכנו..." . חידושי תורה מרחנ"ה נדפסו בחייו בסוף ספר עונג יום טוב חלק השו"ת; תשובה ממנו נדפסה באוסף שו"ת הועד, פיעטרקוב תרע"ד; בשנות מלחמת העולם הראשונה התפרסמה תשובתו, יחד עם הרב חנוך אייגש מווילנא, להתיר מנהג איסור אכילת קטניות בפסח. הותיר אחריו חיבור שו"ת וחידושים בכתב יד שנקרא קריית חנ"ה, נותר בביאליסטוק אצל בנו הרב שלמה ואבד בשואה. ארכיון שלם של מכתבים בענייני הלכה וציבור שנשלחו לרחנ"ה מגדולי רבני זמנו, ומכתבים ממנו, תועד בקטלוג "יודאיקה ירושלם", קיץ תשנ"ד. פקסימילים מארכיון זה נשמרו בבית הספרים הלאומי. בשנת תרפ"ב, 1922, נבנה אוהל על קברו של רחנ"ה בבית העלמין בביאליסטוק, ביוזמת והוצאות קהילת ״אנשי ביאליסטוק״ בניו-יורק. האוהל שרד את השואה. בשנת תשע"ג, 2013, חודש השלט על-גבי האוהל עם הטקסט המקורי, ביידיש, אנגלית ופולנית: "דער אוהל פון הרב ר' חיים הערץ היילפערין זצ"ל [...] איז געבויט געווארן מיט די מיטלען פון ביאליסטאקער רעליף פון ניו יורק". בתו מרים, אשת הרב דוד פאיאנס, רבה של קנישין, ממלא מקום חמיו כרב וראב"ד בביאליסטוק. בתה, יוכבד, אשת הרב חיים יעקב מישקינסקי. בנה, יצחק עברי (מישקינסקי). בנה, פרופ׳ משה מישקינסקי. בנה, אריה ליב פאיאנס. בנו, דוד פאיאנס. בתה, שרה פאיאנס-גליק. בנו, הרב שלמה, רב ומורה הוראה בביאליסטוק, מחבר ספר "הרופאים". בנו, פרופ' ליפמן היילפרין. בתו רחל, אשת פרופ' משה פיינסוד. בנו, פרופ' ישראל היילפרין. בתו מינה גולדא, אשת הרב אריה שפירא, רב ודיין בביאליסטוק. בנה, הרב משה שמואל שפירא. בנו, טוביה. בנו, משה צבי. בנו, יוסף. בנו, ישראל. אברהם שמואל הרשברג, פנקס ביאליסטאק: גרונט מאטעריאלן צו דער געשיכטע פון די יידן אין ביאליסטאק ביז נאך דער ערשטער וועלט מלחמה, כרך ראשון, ניו יורק תש"ט, עמ' 177-178. בן-ציון אייזנשטט, דור רבניו וסופריו, ספר שני, וילנא תר"ס (1900), עמ' 15–16. מדיה וקבצים בנושא חיים נפתלי הרץ היילפרין בוויקישיתוף "הצעת בן הגאון המחבר": הקדמת רחנ"ה לספר עונג יום טוב צילומי אגרות אל הרב חיים נפתלי הרץ היילפרין, באתר הספרייה הלאומית התאריך ע"פ הרשברג בפנקס ביאליסטוק. בכרוז: "מספד על היחיד - אבל עם", ארכיון ישראל היילפרין, הספריה הלאומית רשום התאריך: י' באייר העונג יו"ט ושרשיו - פורום אוצר החכמה, באתר forum.otzar.org שמואל נח גוטליב, אהלי שם, פינסק תרע"ב, עמ' 336 ספר דבש תמר, באתר hebrewbooks דוד סאהן, ביאליסטאק: בילדער אלבום פון א ברימטער שטאט און אירע אידן איבער דער וועלט, ניו-יארק 1951, עמ' 22 דער ביאליסטאקער יזכור-בוך, ניו-יארק 1982, עמ' 102 ביאליסטוק – אהלי צדיקים, באתר zadikim.com א"ש הרשברג, פנקס ביאליסטאק, עמ' 178 משה צינוביץ, חג הפסח בשנות חירום ורעבון, שערים, כ' ניסן תשכ"ח דאס וורט, 28 באפריל 1939, באתר עתונות יהודית היסטורית קטלוג יודאיקה ירושלם, באתר אוצר החכמה מגזין בית הכנסת אנשי ביאליסטוק, ניו-יורק 1928 אודותיו: נ"צ פרידמן, אוצר הרבנים, ערך 18419; ספרו: ספר הרופאים, באתר www.medethics.org.il